చెన్నై: తమిళనాడులో రాజకీయ సమీకరణాలు క్షణక్షణానికి మారిపోతున్నాయి. పరిస్థితులు కాసేపు శశికళకు అనుకూలంగా కనిపిస్తుంటే, మరొక పక్క పన్నీరు సెల్వం వైపు కూడా శశివర్గం నుంచి ఎమ్మెల్యేలు అడుగులేస్తున్నట్లు తెలుస్తోంది. ఈ నేపథ్యంలో పన్నీరు సెల్వం ప్రెస్మీట్ నిర్వహించారు. ఈ సందర్భంగా ఆయన మాట్లాడుతూ శశికళపై విమర్శలు గుప్పించారు. ఒక కుటుంబం అన్నాడీఎంకేను నియంత్రించాలనుకుంటోందని ఆయన శశికళపై పరోక్ష విమర్శ చేశారు. పార్టీ పరిరక్షణకు ఏమైనా చేస్తామని పన్నీర్ సెల్వం చెప్పారు. అన్నాడీఎంకే ఎంజీఆర్ పార్టీ అని, అమ్మ చేతుల్లో ఎదిగిన పార్టీ అని ఆయన తెలిపారు.వాళ్లిద్దరే తమకు దేవుళ్లని చెప్పారు. పార్టీ కోసం ఇప్పుడు పోరాడకపోతే అమ్మ ఆత్మ నన్ను క్షమించదని పన్నీరు సెల్వం చెప్పుకొచ్చారు. పార్టీని రక్షించుకోవాల్సిన బాధ్యత తనపై ఉందని ఆయన తెలిపారు. ఎమ్మెల్యేలందరూ తనకే మద్దతిస్తారని సెల్వం దీమా వ్యక్తం చేశారు. సాయంత్రానికి రాజకీయాలు మారిపోతాయని ఆయన చెప్పడం ఉత్కంఠను మరింత పెంచుతోంది. పార్టీ సీనియర్ నేత మధుసూదనన్ను శశికళ బెదిరించారని, అయినా సరే తనకు మద్దతు ఇచ్చినందుకు ఆయనకు కృతజ్ఞతలు తెలుపుతున్నానని సెల్వం చెప్పారు.
chennai: tamilanaadulo rajakeeya sameekaranaalu kshanakshanaaniki maaripotunnaayi. paristhitulu kasepu sasikalaku anukuulamgaa kanipistunte, maroka pakka panneeru selvam vaipu kuudaa sasivargam nunchi emmelyelu adugulestunnatlu telustondi. ee nepathyamlo panneeru selvam presseet nirvahinchaaru. ee sandarbhamgaa aayana maatlaadutuu sasikalapai vimarsalu guppinchaaru. oka kutumbam annaadeeenkenu niyantrinchaalanukunto aayana sasikalapai paroksha vimarsa chesaru. party parirakshanaku emaina chestamani pannir selvam cheppaaru. annadienke mgr party ani, amma chetullo edigina party ani aayana telipaaru.valliddare tamaku devullani cheppaaru. party kosam ippudu poradakapothe amma aatma nannu kshaminchadani panneeru selvam cheppukochaaru. paartiini rakshinchukovalsina baadhyata tanapai undani aayana telipaaru. emmelyelandaru tanake maddatistaarani selvam deema vyaktam chesaru. saayantraaniki rajakeeyaalu maaripotaayani aayana cheppadam utkantanu marinta penchutondi. party seanier netha madhusudanannu sasikala bedirinchaarani, aina sare tanaku maddatu ichinanduku aayanaku krutagnatalu teluputunnaanani selvam cheppaaru.